kardosdrur/scandi-wiki huggingface dataset:
Viby Idrætsforening (Jylland)

Viby Idrætsforening er en idrætsforening i Viby ved Århus, som har fodbold, håndbold, gymnastik, basketball og tennis på programmet. Foreningen blev stiftet den 9. juni 1918.

Fodbold 

Viby Idrætsforenings fodboldafdeling (Viby IF Fodbold) er en selvstændig afdeling af Viby Idrætsforening, hvor de andre afdelinger er basketball, gymnastik, håndbold og tennis. Men fodboldafdelingen er den største afdeling med ca. 500 medlemmer, heraf ca. 275 medlemmer i ungdomsafdelingen. hvor den bedste placering indtil nu er 2. division, hvor den nuværende placering er .

Historie 
Størst sportslig succes opnåede fodboldholdet i Landspokalturneringen 1954-55, hvor holdet nåede kvartfinalen efter blandt andet at have besejret et af den tids dominerende klubber KB med 2-1 i ottendedelsfinalen. I kvartfinalen tabte Viby med 1-2 til OB.

I nyere tid har Viby to gange i pokalturneringen mødt prominente superligahold: I 2008 var det naboerne fra AGF, der sejrede med 8-0, og i 2010 var modstanderen Champions League-deltagerne fra F.C. København, der sejrede med de mere beskedne cifre 4-1.
Den 18. juni 2011 rykkede klubben for første gang nogensinde op i 2. division. Det skete da Viby på udebane slog Frederikshavn med 2-1 i Danmarksserien og da Odder hjemme slog Aarhus Fremad (II) ligeledes med 2-1 var det Viby som rykkede op

Atletik 
Klubben var i perioden 1978-1989 en af Danmarks bedste atletikklubber med aktive som; Karen L. Pedersen, Inge Sørensen, Jan A. Hansen, Peter Regli, Erik Sidenius Jensen, Heinrich Due, Morten Kjems, Inge Barslev, Ane Skak, Heidi Mogensen, Finn Nielsen, Bogdan Deoniziak og Line Worm Jensen de vandt i alt 61 danske mesterskabs medaljer for klubben.
Klubbens træner var i denne periode Erik Barslev. De fleste af klubbens aktive og ledere valgte 1990 at bytte til Århus 1900.
Klubben har ikke længere nogen atletik afdeling.

Kilder / eksterne henvisninger 
 Viby Idrætsforening

Idrætsforeninger i Danmark
Atletikklubber i Danmark
Fodboldklubber under DBU Jylland
Håndboldklubber i Danmark
Tennisklubber i Danmark
Basketballklubber i Danmark
Gymnastikforeninger i Danmark
Etableret i 1918
Sportsklubber i Aarhus
Viby Idrætsforening

Viby Idrætsforening har flere betydninger:

Viby Idrætsforening (Jylland)
Viby Idrætsforening (Sjælland)
Bodil Bredsdorff

Bodil Bredsdorff (født 3. marts 1951 i Hillerød) er dansk forfatter, der har skrevet en række bøger for børn og unge.
Bredsdorff er oprindeligt uddannet pædagog i 1974 og fik senere arbejde som radio- og tv-producer i 1976-1977. Hun modtog i 1995 Kulturministeriets Børnebogspris for serien om Børnene i Kragevig.

Gennem årene har hun skrevet over 48 bøger for både små og store, bl.a. Max-bøgerne for de mindste, billedbøgerne Manden, der søgte havet (illustreret af Tord Nygren) og Bamse Blikfelt (illustreret af Niels Bo Bojesen), Safran for de større børn og ungdomsbogen Piletina.

Flere bøger er oversat og udgivet på engelsk, tysk, fransk, svensk og grønlandsk.

Bibliografi 
 Der hvor Linda bor, Fremad 1975
 Vinnies vindueskarm, mallings 1976
 Da Linda ikke ville hjem, mallings 1976
 Marias mor bor alene, mallings 1977
 Det hele er lige begyndt, Borgen 1977
 Johanne, mallings 1978
 Drengene efter pigerne, pigerne efter drengene, Borgen 1978
 Manden i kælderen, Borgen 1978
 Runes mor er smed, mallings 1979
 Lyde i natten, Borgen 1980
 Lindas mor er buschauffør, mallings 1980
 Sofies søstre, mallings 1981
 Et sted i Afrika, mallings 1982
 Det store spring, Borgen 1983
 Alle tiders jul, Munksgaard 1988
 Manden der søgte havet, mallings 1989
 Piletina, mallings 1991
 Jeg skal i skole, mallings 1992
 Max skal på tur, mallings 1992
 Max skal i seng, mallings 1992
 Max hos Sidsel, mallings 1992
 Max køber ind, mallings 1992
 Max ved vandet, mallings 1993
 Max i haven, mallings 1993
 Krageungen, Høst 1993
 Eidi, Høst 1994
 Tink, Høst 1994
 Sorte negle, mallings 1994
 Alek, Høst 1995
 Safran, Høst 1996
 Bamse Blikfelt, Høst 1997
 Tyven på Lillevej, Alinea 1997
 Drengen på Elmegården, Høst 2000
 To venner og en lillebror, Danida 2001
 Det brasilianske dovendyr og min fars epifytter, Høst 2001
 Colabananstranden og min mors eskapader, Høst 2003
 Misafirs engel, Høst 2004
 Bob stikker af, Høst 2005
 Bob bliver onkel, Høst 2005
 Slangefloden, Høst 2005
 Pigen med den gule hund, Høst 2005
 Hvad der kan ske når man drikker cabanga, Høst 2007
 Min slagsbror, Høst 2007
 Pigerne i Villa Sorrento, Høst 2009
 Farfars vilde gås, Klematis 2009
 Særlingen, Høst 2009
 Pizza og en far i Amerika, Forum 2010
 Kaptajnen i blommetræet, Høst 2011
 Der er stjerneskud om dagen, Aronsen 2013

Priser og legater 
 Nemos forfatterlegat 1979
 Bøfas kulturpris 1982
 Kulturministeriets børnebogspris 1995
 Statens Kunstfonds litterære udvalgs præmiering 1996
 Statens Kunstfonds litteraturudvalgs 3-årige stipendie 1996
 Parents’ Choice Silver Honor 2004
 Prix Chronos de littérature 2008
 De frankofone Landes Ambassadører i Danmarks Litteraturpris 2008
 Junior Library Guild Selection 2009
 Parents’ Choice Silver Honor 2009
 Arbejds- og rejselegater fra Danida, Autorkontoen, Kunstrådet og Statens Kunstfond.

Eksterne henvisninger 
 
 

Børnebogsforfattere fra Danmark
Danskere i 1900-tallet
Danskere i 2000-tallet
Pædagoger fra Danmark
Bodil
Dansksprogede forfattere fra Danmark
Modtagere af Børnebibliotekarernes Kulturpris
Modtagere af Kulturministeriets Børnebogspris
Digi-bib.dk

digi-bib.dk er et digitalt bibliotekstilbud med download og stream af musik og download af dansksprogede lydbøger, som gik i luften 1. juli 2010. Tilbuddet afløste det daværende netmusik.dk.

 

Digitale biblioteker i Danmark
Boldklubben af 1973

Boldklubben af 1973 har flere betydninger:

 Boldklubben af 1973 (Herlev)
 Boldklubben af 1973 (Slagelse)
Boldklubben af 1973 (Herlev)

Boldklubben af 1973 (B 73) er en fodboldklub i Herlev, som blev stiftet den 8. august 1973.

Klubbens slogan: "Meget mere end fodbold".  Klubbens hovedkvarter er klubhuset på Elverhøjen 64, 2730 Herlev.  Klubbens hjemmebane kaldes Elverroad efter vejnavnet.

Kilder / eksterne henvisninger 
B 1973

Fodboldklubber under DBU Sjælland
Etableret i 1973
Herlev Kommune
Kate Østergaard

Kate Østergaard (født 1964) er cand.mag. og ph.d. i religionshistorie og minoritetsstudier fra Københavns Universitet. Kate Østergaards speciale er nutidig islam i Marokko og Danmark, og hun beskæftiger sig især med emner som religiøs praksis, integration, køn, konversion og formuleringer af islam.

Kate Østergaard erhvervede sin ph.d.-grad i 2002 på en afhandling om islamisk renselsespraksis i Casablanca, Marokko. Hun har siden da især beskæftiget sig med islam og muslimer i Danmark og fungeret som forsker, underviser og forfatter.

Kate Østergaard har bl.a. skrevet undervisningsbogen Danske verdensreligioner: Islam, Gyldendals forlag 2006 og fagbogen: Nye muslimer i Danmark (m. Tina Jensen), Forlaget Univers 2007.

Faglitterære forfattere fra Danmark
Religionsvidenskabsfolk
Videnskabsfolk fra Danmark
Dansksprogede forfattere fra Danmark
Boldklubben af 1973 (Slagelse)

Boldklubben af 1973 (B 73) er en fodboldklub i Slagelse, som blev stiftet den 8. september 1973.

Kilder / eksterne henvisninger 
B 73 Slagelse

Fodboldklubber under DBU Sjælland
Etableret i 1973
Sport i Slagelse
FC Skanderborg

FC Skanderborg er en fodboldklub i Skanderborg, som blev etableret den 1. januar 2006 ved en fusion mellem fodboldafdelingerne i byens to hidtidige idrætsforeninger med fodbold på programmet, HI Skanderborg og Skanderborg Boldklub af 1898. Forud for fusionen havde der siden 2001 eksisteret et stadigt tættere samarbejde mellem de to klubber, og i november 2005 blev beslutningen om en sammenlægning af afdelingerne truffet.

Kilder / eksterne henvisninger 
FC Skanderborg 

Fodboldklubber under DBU Jylland
Etableret i 2006
Sport i Skanderborg
Atlantis 2000

Atlantis 2000 var en tysk popgruppe, der blev dannet i 1991 med det formål at repræsentere Tyskland ved Eurovision Song Contest 1991. Gruppen blev dannet af Alfons Weindorf og Helmut Frey, og det var da også de to der skrev sangen "Dieser Traum darf niemals sterben" som gruppen stillede op med. Sangen fik en 18. plads, med kun 10 point (6 fra Danmark), og gruppen gik i opløsning derefter. Sidenhen er sangen blevet kendt for at være en af de værste sange i Eurovision Song Contest-historien, for dens platte weltschmertz-tekst og halvringe vokalpræstation fra medlemmerne, samt kiksede påklædning.

Medlemmer 
 Alfons Weindorf
 Helmut Frey
 Jutta Niedhart
 Klaus Pröpper
 Eberhard Wilhelm
 Clemens Weindorf

Musikgrupper fra Tyskland
Deltagere ved Eurovision Song Contest 1991
Tysklands Eurovision Song Contest-deltagere
Alfons Weindorf

Alfons Weindorf (født i 1962) er en tysk musiker og musikproducent. Han er bedst kendt som grundlæggeren af Atlantis 2000, der repræsenterede Tyskland ved Eurovision Song Contest 1991.

Biografi
Alfons Weindorf blev født i München i Tyskland som den yngste i en flok af brødre der alle på et eller andet tidspunkt arbejdede med musik. Han tog i 1986 kunstnernavnet Elvin, og udgav her to singler i italo disco-genren, hvor den mest bemærkelsesværdige må siges at være Ludwig 1. af Bayern hyldesten "Luggi, Luggi, Ludwig". Herefter arbejdede han i forskellige konstellationer med sine brødre Berthold Weindorf, Herman Weindorf og Clemens Weindorf i grupper som Oktagon, Romance, Tom og Zara-Thustra. Senest dannede han Atlantis 2000 sammen med Herman og Clemens, og tilføjede også andre navne indenfor den tyske schlagergenre, såsom Helmuth Frey og Jutta Neidhardt. Gruppen vandt den tyske Grand Prix finale i 1991 med "Dieser Traum Darf Niemals Sterben", men opnåede kun en 18. plads ved den Europæiske finale i Rom. 6 af deres i alt 10 point kom i øvrigt fra den danske jury. Gruppen udgav singlen "Eines Tages" efter deres Grand Prix fiasko, men den blev et flop. Derefter blev gruppen opløst, og Alfons trak sig tilbage som sanger for at arbejde som sangskriver og producer. Han har skrevet og produceret sange for bl.a. Hansi Hinterseer og Semino Rossi.

Sangere fra Tyskland
Ding'an

Ding'an (定安县; Pinyin : Dìng'ān Xiàn) er et amt på den nordlige del af den kinesiske ø og provins Hainan. Det har et afreal på 	1.189 km² og i 1999 var der 304.522 indbyggere.

Eksterne kilder og henvisninger 

 Officiel Website  – kinesisk

Amter på Hainan
Stårup (Odsherred Kommune)

Stårup er en landsby på Nordvestsjælland med 204 indbyggere (2011) . Stårup er beliggende i Højby Sogn to kilometer øst for Højby, fire kilometer sydvest for Nykøbing Sjælland og 30 kilometer nord for Holbæk. Landsbyen tilhører Odsherred Kommune og er beliggende i Region Sjælland.

Kilder 

Byer i Odsherred Kommune
Slammiversary

Slammiversary er et pay-per-view-show inden for wrestling produceret af Total Nonstop Action Wrestling (TNA). Det er ét af organisationens månedlige shows og er blevet afholdt i juni siden 2005. Det betragtes af mange som ét af TNA's vigtigste shows – sammen med Lockdown og Bound for Glory. Showets navn henviser til, at man ønsker at fejre TNA, der blev startet i juni 2002. Slammiversary var i starten kendt for sin King of the Mountain match.

Resultater

2010 

Slammiversary VIII fandt sted d. 13. juni 2010 fra TNA Impact! Zone i Orlando, Florida. Det var den sjette udgave af showet, og man fejrede TNA's otte-års jubilæum. 

 Kurt Angle besejrede Kazarian	
 TNA X Division Championship: Douglas Williams besejrede Brian Kendric 
 TNA Women's Knockout Championship: Madison Rayne besejrede Roxxi i en title vs. career match
 Jesse Neal besejrede Brother Ray
 Matt Morgan besejrede Hernandez via diskvalifikation
 Abyss besejrede Desmond Wolfe (med Chelsea) i en Monster's Ball match
 Jay Lethal besejrede A.J. Styles (med Ric Flair)
 The Enigmatic Assholes (Jeff Hardy og Mr. Anderson) besejrede Beer Money, Inc. (James Storm og Robert Roode)
 TNA World Heavyweight Championship: Rob Van Dam besejrede Sting

2011 

Slammiversary IX fandt sted d. 12. juni 2011 fra TNA Impact! Zone i Orlando, Florida. Det var den syvende udgave af showet, og TNA fejrede sit ni-års jubilæum. 

 TNA World Tag Team Championship: Gun Money (James Storm og Alex Shelley) besejrede The British Invasion (Douglas Williams og Magnus)
 Matt Morgan besejrede Scott Steiner
 TNA X Division Championship: Abyss besejrede Kazarian og Brian Kendrick i en three-way match
 Crimson besejrede Samoa Joe
 TNA Women's Knockout Championship: Mickie James besejrede Angelina Love (med Winter)
 Bully Ray besejrede A.J. Styles i en last man standing match
 TNA World Heavyweight Championship: Mr. Anderson besejrede Sting
 Mr. Anderson vandt VM-titlen for anden gang. 
 Kurt Angle besejrede Jeff Jarrett
 Kurt Angle blev dermed topudfordrer til VM-titlen.

2012 

Slammiversary 2012 fandt sted d. 10. juni 2012 fra TNA Impact! Zone i Orlando, Florida. Det var den ottende udgave af showet, og TNA fejrede sit 10-års jubilæum. Ved showet blev det offentliggjort, at Sting ville blive det første medlem af TNA Hall of Fame nogensinde.

 TNA X Division Championship: Austin Aries besejrede Samoa Joe
 Hernandez besejrede Kid Kash
 Devon og Garett Bischoff besejrede Robbie E og Robbie T
 Mr. Anderson besejrede Rob Van Dam og Jeff Hardy i en three-way match
 James Storm besejrede Crimson
 TNA Women's Knockout Championship: Miss Tessmacher besejrede Gail Kim
 Joseph Park besejrede Bully Ray i en hardcore match
 TNA World Tag Team Championship: A.J. Styles og Kurt Angle besejrede Christopher Daniels og Kazarian
 TNA World Heavyweight Championship: Bobby Roode besejrede Sting

Wrestling
Rørvig

Rørvig er en sommerhus- og havneby på Nordvestsjælland med . Rørvig er beliggende i Rørvig Sogn ved den nordlige del af Isefjorden seks kilometer øst for Nykøbing Sjælland og 40 kilometer nord for Holbæk. Byen ligger i Odsherred Kommune og er beliggende i Region Sjælland.

Der er med Hundested-Rørvig Færgefart forbindelse til Hundested syv kilometer mod øst. Rørvig Kirke ligger uden for byen.

I slutningen af 1800-tallet var der flere kunstnere, der ”opdagede” Rørvig, og dermed startede udviklingen mod et populært feriested. Da det nye færgeleje blev indviet i 1928 ændrede det havnen og byen totalt.

Denne periode er beskrevet i bøger af Svend Hede Hansen.

Rørvig havde i 1801 303 indbyggere, i 1840 386 indbyggere, i 1860 498 indbyggere, i 1870 498 indbyggere, i 1880 520 indbyggere.

Galleri

Kilder 

 
Byer i Odsherred Kommune
Tunchang

Tunchang (屯昌县) er et amt på den kinesiske ø og provins Hainan. Det har et areal på 1.232 km2 og 271.638 indbyggere(2004). Hovedbyen er Tuncheng 屯城镇, og der yderligere syv byer i amtet.

Eksterne henvisninger 
 Kinesisk side om Tunchang

Amter på Hainan
Margerit

Margerit eller marguerit (Leucanthemum) er en slægt med lidt over 40 arter, som er udbredt i Sibirien og Europa. en- eller flerårige, urteagtige planter med en opret og forgrenet vækst. Bladene er stilkede (de øverste på stænglen dog ofte ustilkede) og spredtstillede, og bladpladen kan være hel eller fjersnitdelt. Kurvene bærer hvide tungekroner og gule rørkroner. Frugterne er ribbede nødder.

Her omtales kun de arter og hybrider, som dyrkes i Danmark, eller som er vildtvoksende her.

 Kæmpemargerit (Leucanthemum maximum)
 Sommermargerit (Leucanthemum paludosum)
 Havemargerit (Leucanthemum x superbum)
 Hvid okseøje (Leucanthemum vulgare)

 Leucanthemum adustum
 Leucanthemum graminifolium
 Leucanthemum integrifolium
 Leucanthemum lacustre
 Leucanthemum monspeliense
 Leucanthemum pallens
 Leucanthemum praecox
 Leucanthemum subglaucum
 Leucanthemum sylvaticum
 Leucanthemum waldsteinii

Kurvblomst-familien
Strandhuse (Odsherred Kommune)

Strandhuse er en kyst- og sommerhusby på Nordvestsjælland med . Strandhuse er beliggende i sognene Nørre Asmindrup Sogn og Egebjerg Sogn ved den nordlige del af Isefjorden fem kilometer syd for Nykøbing Sjælland, fem kilometer øst for Svinninge og 30 kilometer nord for Holbæk. Byen tilhører Odsherred Kommune og er beliggende i Region Sjælland.

Kilder 

Byer i Odsherred Kommune
Hvid okseøje

 
Hvid okseøje (Leucanthemum vulgare) er en 20-70 cm høj urt, der vokser på agerjord, vejkanter og enge. Blomsten er uofficielt Danmarks nationalblomst.

Beskrivelse 
Hvid okseøje er flerårige, urteagtige planter med en grundstillet bladroset og en opret, forgrenet vækst. Stænglen er furet og svagt håret. Bladene er spredtstillede og stilkede (stængelbladene er dog ustilkede). Grundbladene er omvendt ægformede med rundtakket eller groft savtakket rand, mens stængelbladene er linje- eller lancetformede med fliget til tandet rand. Oversiden er græsgrøn og undersiden er lysegrøn. Blomstringen foregår i juni-juli, og man finder blomsterkurvene endestillet på hver af stængelforgreningerne. Kurvene består af hvide tungekroner og gule rørkroner. Frugterne er nødder.

Rodsystemet består af en stor mængde trævlerødder.
Højde x bredde og årlig tilvækst: 0,50 x 0,30 m (50 x 30 cm/år).

Voksested 

Arten er udbredt i Lilleasien, Kaukasus og Europa, hvor den er knyttet til lysåbne voksesteder med en jord, som er ret tør, veldrænet og næringsfattig. I Danmark findes den spredt over hele landet i grusgrave, på overdrev, agerjord, enge og skrænter og langs vejkanter.

På en skråning nær ved M1 i det sydvestlige Dundalk, Louth County, Irland, vokser arten sammen med bl.a. agersnerle, alm. kongepen, enggedeskæg, fin kløver, forskelligfarvet forglemmigej, følfod, gul rundbælg, høgeurt (flere arter), liden skjaller, skovgøgeurt, tofrøet vikke og vild hør

Trivia 
Blomsten er uofficielt Danmarks nationalblomst og har bl.a. lagt navn til Margueritruten.

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Haveplanter
Tørketålende planter
Hvide blomster
Svømmeklubben Frem

Svømmeklubben Frem er idrætsklub i Odense stiftet 1934 med svømning, vandpolo og udspring på programmet.

Svømning 
Frem Odense tilbyder mange forskellige svømmeundervisnings hold i svømmehallerne i Odense på forskellige vanddybder og niveauer. Frem har også et forældre/barn svømmehold på lav vand og hold som træner i varmt vand bassiner.

Frems konkurrence svømmeafdeling var tidligere en del af Swim Team Odense 95 et startfællesskab for svømmeklubberne i Odense. Det bestod da af klubberne Svømmeklubben FREM, Odense Svømmeklub (OSK) og Odense Svømme- og Livrednings Forening (OSLF).

I 2010 oprettede Frem en selvstændig afdeling for konkurrence svømning. Frem tilbyder konkurrence svømning på talentniveau, årgang og  junior/senior .Konkurrence holdene deltager i alders relevante stævner, træningslejre og mesterskaber i Danmark og Europa.

Vandpolo 

Frem er den mest vindende vandpoloklub i Danmark. Klubbens herrer har siden 1986 vundet 28 danske mesterskaber og deltaget i de europæiske turneringer. I alt har klubben vundet 29 danske mesterskaber for seniorer i vandpolo.

Kendte medlemmer 
 Jytte Hansen nu Nielsen OL finalist 1948, 1952, OL deltager1956. EM-sølv i 1954 i Torino i 200m bryst. Vandt en række danske og nordiske mesterskaber.
 Louise Ørnstedt sølvmedaljevinder ved VM i 2003 i 100 meter rygcrawl. OL finalist 2000 og 2004. Satte som aktiv en række danske og nordiske rekorder i rygcrawl.
 Rikke Møller Pedersen medaljevinder ved VM i 2009 og OL i 2016.
 Torben Harder landsholdspiller og 24 danmarksmesterskaber i vandpolo.
 Claus Trasbo landsholdspiller og 20 danmarksmesterskaber i vandpolo.
 Brian Olsen landsholdspiller og 20 danmarksmesterskaber i vandpolo.
 Michael Harder landsholdsspiller og 18 danmarksmesterskaber i vandpolo. Fortsat aktiv som kaptajn på klubbens bedste hold.
 Sigurd Weber

Kilder 
 Odense Kommunes tillykke med DM i vandpolo 2007 og 2008
 Frem Odense blev dansk mester for 23. gang – Dansk Vandpolo 
 Frem mester for 27. gang

Eksterne henvisninger 
 Svømmeklubben Frems hjemmeside
 Frem Odense udspring

Frem
Vandpolo
Sportsklubber i Odense
Etableret i 1934
Shijiazhuang

Shijiazhuang (forenklet kinesisk: 石家庄; traditionel kinesisk: 石家莊; pinyin: Shíjiāzhuāng; Wade-Giles: Shíh-chiā-chuāng) er en kinesisk storby som er hovedstad i provinsen Hebei i Kina. Den er en by på præfekturniveau. Befolkningen i selve byen anslås til 1.684.000 mennesker (2004) men hele præfekturet har 8,6 millioner indbyggere.

Grundlæggelse 
Byen blev anlagt i 1925, og fik formel bystatus den 7. oktober 1939, da under navnet Shimen (Shímén, 石門). Den 26. december 1947 blev navnet ændret til Shijiazhuang.

Administration 

Bypræfekturet Shijiazhuang har jurisdiktion over 6 distrikter (区 qū), 5 byamter (市 shì) og 12 amter (县 xiàn).

Myndigheder
Den lokale leder i Kinas kommunistiske parti er Xing Guohui. Fungerende borgmester er Ma Yujun, pr. første kvartal 2021.

Trafik

Jernbane 
Jingguangbanen, som er toglinjen mellem Beijing i nord og Guangzhou i syd, har stoppested her. Denne stærkt trafikerede jernbanelinje er passerer blandt andet også Baoding, Zhengzhou, Wuhan, Changsha og Shaoguan. 

Qingdao-Taiyuan højhastighedstog standser her på sin vej fra Qingdao til Taiyuan.

Veje 
Kinas rigsvej 107 fører gennem området. Den løber fra Beijing til Shenzhen (ved Hongkong), og passerer på sin vej provinshovedstæderne Shijiazhuang, Zhengzhou, Wuhan, Changsha og Guangzhou.

Kinas rigsvej 307 passerer gennem området. Den begynder i Qikou i Hebei og fører gennem provinserne Shanxi og Shaanxi til Yinchuan i den autonome region Ningxia Hui.

Kinas rigsvej 308 ender i Shijiazhuang. Den begynder i Qingdao i Shandong og fører via Jinan til Shijiazhuang.

Bypræfekturer i Hebei
Egebjerg (Odsherred Kommune)

Egebjerg er en landsby på Nordvestsjælland med . Egebjerg er beliggende i Odsherred under Egebjerg Sogn ni kilometer syd for Nykøbing Sjælland og 25 kilometer nord for Holbæk. Landsbyen hører til Odsherred Kommune og er beliggende i Region Sjælland.

Byen har egen brugs, forsamlingshus, idrætsforening, nærvarmeanlæg og skole. Egebjerg Skole har fokus på udeundervisning, kreativitet og trivsel. Skolen har en mobil udeskolevogn. Der er dannet et bylaug, der står for en del tovholdergrupper og arrangementer, som bl.a. byforskønnelse, fælles køkkenhave, turisme osv. Desuden har en gruppe borgere sørget for, at der siden 2015 har været afholdt en årlig koncert med Rasmus Nøhr i spidsen.

Egebjerg har egen hjemmeside, hvor man kan læse bl.a. Egebladet, som er Egebjergs digitale nyhedsbrev.

Økosamfundet Fri og Fro (Under Himlen) ligger i den vestlige del af byen for enden af Vesterleddet, hvor man kan se halmhuse og andre bæredygtige løsninger. Fri og Fro håndterer sit spildevand i form af et lukket pilefordampningsanlæg.

Egebjerg Kirke ligger i landsbyen.

Kilder

Eksterne henvisninger 
 Egebjergonline 

Byer i Odsherred Kommune